KBANK จ่อปันผลระหว่างกาล 0.50 บ. XD 12 ก.ย.นี้
KBANK จ่อปันผลระหว่างกาล 0.50 บ. XD 12 ก.ย.นี้ กำหนดจ่าย 27 ก.ย.61
30 ส.ค. 2561

ธนาคารกสิกรไทย จำกัด (มหาชน) หรือ KBANK เปิดเผยว่า ที่ประชุมคณะกรรมการบริษัทครั้งที่ 8/2561 เมื่อวันที่ 30 สิงหาคม 2561 มีมติอนุมัติจ่ายเงินปันผลระหว่างกาลจากผลการดำเนินงานงวด 6 เดือนแรกของปี 2561 แก่ผู้ถือหุ้นสามัญ ในอัตราหุ้นละ 0.50 บาท เป็นเงิน 1.19 พันล้านบาท โดยเป็นเงินปันผลที่จ่ายจากกำไรสะสมที่เสียภาษีเงินได้นิติบุคคลในอัตราร้อยละ 30 ซึ่งผู้ถือหุ้นที่เป็นบุคคลธรรมดาสามารถขอเครดิตภาษีเงินปันผลคืนในอัตราเท่ากับ 3/7 ของเงินปันผลที่ได้รับ
โดยกำหนดรายชื่อผู้ถือหุ้นที่มีสิทธิได้รับเงินปันผลในวันที่ 13 ก.ย. 2561 วันที่ไม่ได้รับสิทธิปันผล (XD) 12 ก.ย.61 และกำหนดจ่ายเงินปันผลระหว่างกาลในวันที่ 27 ก.ย.61